Uafhængig revisors erklæring om [indsæt selskabsnavn]' investeringsregnskab for 2014 i henhold til § 21 i bekendtgørelse nr. 122 af 8. februar 2013

# Til Forsyningssekretariatet

I henhold til bekendtgørelse nr. 122 af 8. februar 2013 (prisloftbekendtgørelsen) § 21, stk. 5 har vi revideret indsæt selskabsnavn]' investeringsregnskab for 2014, jf. bilag 1, til brug for fastsættelsen af prisloftet for 2016.

Investeringsregnskabet for 2014, jf. bilag 1, udviser:

* Samlede investeringer på [indsæt samlet anskaffelsesværdi] kr. omfatter [indsæt samlet an­tal gennemførte investeringer] investeringer.
* Samlede faktiske afholdte udgifter til investeringer på [indsæt samlede udgifter til investeringer i året] kr.
* Samlede faktiske realiserede indtægter vedrørende investeringer på [indsæt samlede indtægter vedrørende anlægsinvesteringer i året] kr.

## Ledelsens ansvar for investeringsregnskabet

Ledelsen har ansvaret for udarbejdelsen af et investeringsregnskab i overensstemmelse med prisloftsbekendtgørelsens § 21 samt revisionsinstruks for investeringsregnskabet 2014.

Ledelsen har endvidere ansvaret for den interne kontrol, som ledelsen anser nødvendig for at udarbejde investeringsregnskabet uden væsentlig fejlinformation uanset om denne skyldes besvigelser eller fejl.

## Revisors ansvar

Vores ansvar er at udtrykke en konklusion om investeringsregnskabet på grundlag af vores revision. Vi har udført revisionen i overensstemmelse med internationale standarder om revision og yderligere krav ifølge dansk revisorlovgivning samt Forsyningssekretariatets revisionsinstruks af 27. februar 2015 om revision af investeringsregnskabet. Dette kræver, at vi overholder etiske krav samt planlægger og udfører revisionen for at opnå høj grad af sikkerhed for, om investeringsregnskabet er uden væsentlig fejlinformation.

En revision omfatter udførelse af revisionshandlinger for at opnå revisionsbevis for beløb og oplysninger i investeringsregnskabet. De valgte revisionshandlinger afhænger af revisors vurdering, herunder vurderingen af risici for væsentlig fejlinformation i investeringsregnskabet, uanset om denne skyldes besvigelser eller fejl. Ved risikovurderingen overvejer revisor intern kontrol, derer relevant for virksomhedens udarbejdelse af et investeringsregnskab uden væsentlig fejlinformation. Formålet hermed er at udforme revisionshandlinger, der er passende efter omstændighederne, men ikke at udtrykke en konklusion om effektiviteten af virksomhedens interne kontrol. En revision omfatter endvidere vurdering af, om ledelsens valg af regnskabspraksis er passende, om ledelsens regnskabsmæssige skøn er rimelige samt den samlede præsentation af investeringsregnskabet.

Vi har som led i vores arbejde kontrolleret, at selskabets investeringsregnskab for 2014, jf. bilag 1, i al væsentlighed er udarbejdet i overensstemmelse med prisloftbekendtgørelsens § 21 og herunder påset, at det udarbejdede investeringsregnskab for 2014, jf. bilag 1, følger anvisnin­gerne i "Vejledning om vand- og spildevandsselskabers prisloft 2016", samt udført de handlinger der følger af kapitel 3 i "Revisionsinstruks for investeringsregnskab 2014 i Prisloft 2016" dateret 27. februar 2015.

Det er vores opfattelse, at det opnåede revisionsbevis er tilstrækkeligt og egnet som grundlag for vores revisionskonklusion.

## Konklusion

Det er vores opfattelse, at selskabets investeringsregnskab for 2014, jf. bilag 1, i alle væsentlige henseender er udarbejdet i overensstemmelse med prisloftbekendtgørelsens § 21, anvisningerne i "Vejledning om vand- og spildevandsselskabers prisloft for 2016" samt "Revisionsinstruks for investeringsregnskab 2014 i Prisloft 2016" dateret 27. februar 2015.

## Supplerende oplysning om begrænsning i distribution

Uden at modificere vores konklusion, henleder vi opmærksomheden på, at investeringsregnskabet er udarbejdet til brug for Forsyningssekretariatets udarbejdelse af prislofter. Som følge heraf kan investeringsregnskabet være uegnet til andet formål. Vores erklæring er alene udarbejdet til brug for [indsæt selskabsnavn] og Forsyningssekretariatet, og bør ikke udleveres til eller anvendes af andre parter.

By, den 15. april 2015

Revisorfirma

## ##  
statsaut. revisor statsaut. revisor